REPUBLIKA SRBIJA

NADZORNI ODBOR ZA IZBORNU KAMPANjU

01 Broj: 013-2005/23-25

18. decembar 2023. godine

B e o g r a d

POSMATRAČKA MISIJA CRTA

 Beograd

 Francuska 6

Predmet: Odgovor na prijave Posmatračke misije CRTA: 01 Broj: 013-2005/23-25 od 8. decembra 2023. godine,

Posmatračka misija CRTA uputila je 8. decembara 2023. godine Nadzornom odboru za izbornu kampanju prijavu zbog nepravilnosti u postupanju političkih stranaka, kandidata i drugih učesnika u izbornom procesu.

Nadzorni odbor je na Šestoj sednici održanoj 18. decembra 2023. godine, razmatrao dostavljenu prijavu zbog nepravilnosti u postupanju političkih stranaka, kandidata i drugih učesnika u izbornom postupku protiv:

1. POMORAVSKI GLASNIK d.o.o. Niš;

2. Vladimir Orlić, član političke stranke Srpska napredna stranka.

U skladu sa Zakonom utvrđenim nadležnostima Nadzorni odbor je razmotrio navedene prijave i zaključio sledeće:

Postupajući po prijavi zbog nepravilnosti u postupanju političkih stranaka, kandidata i drugih učesnika u izbornom postupku protiv POMORAVSKOG GLASNIKA d.o.o. Niš i Vladimira Orlića člana političke stranke Srpska napredna stranka koju je podnela Posmatračka misija CRTA 01 Broj: 013-2005/23-25 od 8. decembra 2023. godine povodom navodne povrede dostojanstva ličnosti i vođenja negativne kampanje protiv drugih izbornih kandidata napominjemo da se predmetna prijava odnosi na kršenje člana 61. stav 1. Zakona o elektronskim medijima **(**„Službeni glasnik RS“ broj 92/23) kojim je propisana opšta obaveza pružalaca medijske usluge u odnosu na programske sadržaje i člana 70. Zakona o elektronskim medijima kojim je propisana obaveza poštovanja ljudskih prava u pružanju medisjkih usluga.

Članom 125. stav 1. tačka 2) istog zakona propisana je novčana kazna koja se primenjuje u slučaju prekršaja iz člana 61. Zakona o elektronskim medijima, dok je u stavu 1. tačka 8) istog člana propisana novčana kazna u slučaju prekršaja iz člana 70. Zakona o elektronskim medijima. Imajući u vidu propisane nadležnosti Nadzornog odbora za izbornu kampanju, predlažemo da se obratite nadležnom regulatornom telu za elektronske medije koje je nadležno da u skladu sa članom 7. stav 1. tačka 10) Zakona o elektronskim medijima izriče mere pružaocima medijskih usluga u skladu sa ovim zakonom.

 PREDSEDNIK

Svetislav Goncić s.r.